Source: http://mikkeli.cloudnc.fi/fi-FI/Toimielimet/Kaupunginvaltuusto/Kokous_2982016/Valtuustoaloite_koirapuistoista_Rantakyl(2384)
Timestamp: 2019-07-23 07:53:29+00:00

Document:
Valtuustoaloite koirapuistoista Rantakylään ja Tuppuralaan | Mikkeli
Kokous 29.8.2016
Valtuustoaloite koirapuistoista Rantakylään ja Tuppuralaan
Kaupunginvaltuusto, kokous 29.8.2016
§ 109 Valtuustoaloite koirapuistoista Rantakylään ja Tuppuralaan (lisäpykälä)
MliDno-2016-1866
Valtuutettu Heikki Pyrhönen ym. esittivät 29.8.2016 valtuustoaloitteenaan otsikkoasiasta seuraavaa:
"Hyvinvoinnin ja liikkumisen lisääminen, terveyden edistäminen ja kaupungin vetovoiman lisääminen ovat valtuuston strategian punainen lanka.
Koirapuistot ovat suosittuja kohtaamispaikkoja sekä ihmisille että koirille. Ne tarjoavat mahdollisuuden eri-ikäisten ihmisten ystävystymiseen ja tukevat sekä nuorten että aikuisten harrastamista ja yhteistoimintaa ja vähentävät koirien aggressiivista käyttäytymistä. Tarjoamalla koirien ulkoiluttajille mahdollisuuden koirapuiston käyttöön, vähennetään koirien irtipitämistä ja ulkoiluttamista muilla alueilla. Koirapuistot parantavat Mikkelin kaupungin imagoa nykyaikaisena asukkaat huomioivana kaupunkina.
Mikkelissä on tällä hetkellä koirapuistot Pankalammella, Laajalammella ja Ristiinassa. Mikkeliläisten liikkumista edistää se, että koirapuisto on omalla asuinalueella kävelymatkan päässä, eikä sinne näin ollen tarvitse ajaa autolla. Tämä vähentää myös yksityisautoilun aiheuttamia ilmastopäästöjä, joka myös on kaupungin tavoite.
Koirapuistot on aiemmin tehty Mikkelissä talkoovoimin kaupungin annettua sopivan maa-alueen ja rakennustarvikkeet. Tällä samalla periaatteella esitämme toimittavaksi nytkin. Rakennusmateriaaleiksi riittävät samanlaiset tolpat ja aidat kuin on Pankalammen koirapuistossa. Nämä ovat olleet riittävät ja toimivat ja ovat kohtuuhintaiset. Käyttäjät itse huolehtivat jätösten keräämisestä.
Me allekirjoittaneet valtuutetut esitämme, että Mikkeliin rakennetaan pikaisesti koirapuistot Rantakylään ja Tuppuralaan, joiden asukkaat ovat niitä tahtoneet ja kaupunki selvittää kaupunkilaisten toiveita koirapuistojen osalta myös muilta asuinalueilta yhdessä aluejohtokuntien ja kaupunginosaseurojen kanssa.
Mikkelissä 29.8.2016
Raine Lehkonen, Markku Turkia,Tapani Korhonen,
Jorma Harmoinen, Markku Aholainen, Marita Hokkanen,
Marianne Huoponen, Heikki Pyrhönen, Petri Tikkanen,
Jaana Vartiainen"
§ 93 Kokouksen laillisuus ja päätösvaltaisuus
§ 94 Pöytäkirjan tarkastus
§ 95 Valtuuston jäsenyydestä eroaminen, Markku Siitari
§ 96 Eron myöntäminen Markku Siitarille kaupunginhallituksen varajäsenyydestä ja uuden varajäsenen valitseminen
§ 97 Ero seudullisen sosiaali- ja terveyslautakunnan varajäsenyydestä ja uuden varajäsenen valinta
§ 98 Ero rakennuslautakunnan varajäsenyydestä ja uuden varajäsenen valitseminen
§ 99 Kaupunginhallituksen vastaus kirjalliseen kysymykseen kaupunginhallitukselle
§ 100 Esitys Muikkulan ryhmäperhepäiväkodin lakkauttamisesta ja muuttamisesta Norpanhovin päiväkodin ryhmäksi
§ 101 Moision terveyskeskussairaalan toimintojen siirtäminen Kyyhkylän sairaala-alueelle
§ 102 Lisämäärärahaesitys Suur-Savon Sähkö Oy:n osakkeen D1087 hankintaan
§ 103 Maa-aineslain mukaisten taksojen hyväksyminen Mikkelissä, Hirvensalmella, Mäntyharjussa, Pertunmaalla ja Kangasniemellä
§ 104 Tontin 491-4-18-6 myyminen/FH Invest Oy, tonttien 491-4-18-5 ja 491-4-18-4 myyminen/esisopimus/FH Invest Oy
§ 105 Itä-Suomen päihdehuollon kuntayhtymän purkusopimus
§ 106 Valtuustoaloite raviradan kaviouran kunnostamisesta ja valaistuksen uusimisesta
§ 107 Valtuustoaloite opetusryhmien pienentämiseksi Mikkelin kaupungin kouluissa
§ 108 Valtuustoaloite, Mikkelin kaupunki ja sen konserni edelläkävijäksi korruption estämisessä ja päätöksenteon avoimuudessa (lisäpykälä)
§ 110 Valtuustoaloite taidemuseohankkeesta (lisäpykälä)

References: § 109

§ 93

§ 94

§ 95

§ 96

§ 97

§ 98

§ 99

§ 100

§ 101

§ 102

§ 103

§ 104

§ 105

§ 106

§ 107

§ 108

§ 110